
RAJONO SAVIVALDYBĖS ADMINISTRACIJOS BENDROJO SKYRIAUS  ARCHYVARO  PAREIGYBĖS APRAŠYMAS

I SKYRIUS
PAREIGYBĖ

1. Rajono savivaldybės administracijos  Bendrojo skyriaus  (toliau – skyriaus) archyvaro pareigybė yra  II įstaigų grupės.
2. Pareigybės lygis – B.
3. Pareigybės paskirtis – įgyvendinti skyriaus kompetencijai priklausančias funkcijas archyvinių dokumentų tvarkymo srityje.
4. Pareigybės pavaldumas – archyvaras tiesiogiai  pavaldus skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip  aukštesnįjį  išsilavinimą ar specialųjį vidurinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Vyriausybės nutarimais, kitais teisės aktais, reglamentuojančiais vietos savivaldą,  archyvinių dokumentų valdymą, dokumentų rengimą, apskaitą;
5.3. gerai žinoti valstybinę archyvų sistemą, bylų parengimo saugojimui ir jų naudojimo tvarką, dokumentų saugojimo tvarkos archyve pagrindus, dokumentų nurašymo ir atrankos naikinti tvarką, Dokumentų rengimo, Dokumentų tvarkymo ir apskaitos taisykles;
5.4. mokėti dirbti kompiuteriu (Microsoft Office programų paketu).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. Priima saugoti likviduotų įstaigų, organizacijų ir privačių juridinių asmenų veiklos dokumentus, likviduotų institucijų ilgo ir laikino saugojimo dokumentus, likviduotų įmonių, akcinių bendrovių, kurios neįeina į valstybinio archyvo komplektavimo šaltinių sąrašą, įformintus ir sutvarkytus dokumentus.
6.2. Užtikrina likviduojamų įmonių dokumentų kaupimą, tvarkymą, naudojimą ir saugojimą bei komplektavimą.
6.3. Veda pažymų dėl įmonių likvidavimo, dokumentų perdavimo-priėmimo, prašymų išduoti pažymas bei kitus dokumentus juridiniams faktams patvirtinti ir išduotų pažymų registrus.
6.4. Teikia informaciją apie archyve saugomus dokumentus teisės aktų nustatyta tvarka.
6.5. Konsultuoja likviduojamas įmones dokumentų tvarkymo, bylų formavimo, apskaitos dokumentų sudarymo klausimais.
6.6. Nagrinėja fizinių asmenų prašymus, saugomų dokumentų pagrindu išduoda pažymas, kitus dokumentus juridiniams faktams patvirtinti, rengia pažymas ir kitus raštus dėl likviduotų įmonių dokumentų perdavimo ir kitų faktų nustatymo patvirtinimo, atsako už pateiktų duomenų tikslumą parengtuose dokumentuose.
6.7. Teikia duomenis Lietuvos vyriausiojo archyvaro tarnybai dėl valstybės  biudžeto lėšų poreikio perduotai archyvinių dokumentų tvarkymo funkcijai atlikti.
6.8. Teikia ataskaitas Lietuvos vyriausiojo archyvaro tarnybai dėl perduotos archyvinių dokumentų tvarkymo funkcijos atlikimo.
6.9. Turimų dokumentų pagrindu ruošia ir išduoda archyvines pažymas, išrašus, kopijas ir veda jų apskaitą.
6.10. Išduoda  archyvinius dokumentus arba jų kopijas suinteresuotoms organizacijoms laikinam naudojimui pagal nustatytą tvarką.
6.11. Kontroliuoja dokumentų būklę archyve, prižiūri, kad jie laiku būtų atkurti, esant reikalui organizuoja jų atkūrimą.
6.12. Rūpinasi saugyklų patalpose dokumentų saugojimui tinkamų sąlygų  sudarymu, esant reikalui apie saugomų dokumentų būklę informuoja skyriaus vedėją.
	6.13. Rengia dokumentų, kurių saugojimo terminas pasibaigė, atrinkimo naikinti, nurašymo ir sunaikinimo aktus, teikia juos derinti valstybiniam archyvui per Elektroninio archyvo informacinę sistemą.
	6.14. Vykdo bylų apskaitos kontrolę, surašo bylų dingimo aktus, užtikrina priimtų archyvinių dokumentų tinkamą saugojimą ir naudojimą.
	6.15. Rengia administracinių paslaugų aprašymus.
      6.16. Vykdo kitus nenuolatinio pobūdžio su skyriaus funkcijomis susijusius pavedimus tam, kad būtų pasiekti rajono savivaldybės administracijos strateginiai tikslai.

			                   	 	 IV SKYRIUS
                                        		ATSAKOMYBĖ

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku;
7.2. už netinkamą pareigų vykdymą įstatymų nustatyta tvarka.
                                             _______________________

